 HargeysaKaafimedia Salaadiintii iyo Ganacsatadii reer Somaliland ee sida kedis ah todobaadkii hore safarka ugu baxday Maamul Goboleedka Soomaaliyeed ee Puntland oo ay Somaliland colaad dagaal ka dhexayso ayaa shalay ku soo laabtay Magaalada Hargeysa,waxaanay ka hadleen Ujeeda Safarkoodu daarnaa,Waxa ay sheegeen inay iskood isku xilqaameen islamarkaana ay ka shaqaynayaan Nabadgalyada labada Dad,Waxa ay sidoo kale sheegeen inay ku talo jiraan in Maxaabiistii dagaalka lagu kala qabsaday la iswaydaarsado,Balse warar Wargeyska Foore helay ayaa iftiimiyay inay kooxdani dabada ka riixayaan Ganacsato reer Somaliland oo Puntland dhexdeeda Ganacsigooda looga hanjabay,waxaanay u ololaynayaan in Ganacsiga iyo Khilaafka taagan lakala saaro. 